Lav et referat af nedenstående tekst:

Tekst:
Social og sundheds assistent Inge Bjørn har svært ved at få øje på personale goderne. - Hvad vi har af frynsegoder? Det kan jeg ikke huske, er hendes umiddelbare kommentar. Og der er ikke meget offentligt fryns at komme efter i Nordjylland. Den nye undersøgelse viser for eksempel, at kun 21 procent får gratis kaffe og te i Nordjylland I Hovedstaden får 51 procent af de offentlige ansatte det gratis. Undersøgelsen viser at nummer et ønske er gratis massage og lign. Her halter Nordjylland også efter, da kun 8 procent har adgang til det. I den bedste region - Midtjylland er det 21 procent. - Vi er gået efter mere i lønningsposen. Siger formand hos FOA i Aalborg, Kristian Gaardsøe. Men medlemmerne fra FOA efterlyser fryns. Og det må gerne være noget med sundhed. De offentligt ansatte vil have de samme goder man har i det private. - Jeg vil gerne have en sundhedsforsikring, siger Inge Bjørn. I Nordjylland kan kun 3 procent få et sundhedstjek I Syddanmark får 12 procent tilbud om det. FOA er efter undersøgelsen blevet opmærksomme på behovet og vil have mere fryns på forhandlingsbordet fremover.

Referat:
Offentligt ansatte i Nordjylland halter bagefter resten af landet når det drejer sig om fryns. Det viser en ny undersøgelse fagforeningen FOA har lavet.